Gordana Siljanovska-Davkova

Gordana Siljanovska-Davkova (makedoonia keeles Гордана Силјановска-Давкова; sündinud 11. mail 1953 Ohridis) on Põhja-Makedoonia jurist ja poliitik, aastast 2024 riigi president. 

Aastatel 1992–1994 oli ta Makedoonia Vabariigi portfellita minister. 

Keskkooli lõpetas ta aastal 1973 Skopjes. Aastal 1978 lõpetas ta Skopje ülikooli õigusteaduskonna, kus ta sai samaaegselt ka õigusteaduse magistriks. Doktorikraadi omandas ta Ljubljana ülikoolis.

Ta valiti Skopje ülikooli õigusteaduskonna poliitilise süsteemi dotsendiks (1989), riigiõiguse ja poliitilise süsteemi dotsendiks (1994). Temast sai korraline professor 2004. aastal. 

Ta oli Makedoonia Vabariigi Assamblee põhiseaduskomisjoni liige (1990–1992) ja portfellita minister Branko Crvenkovski esimeses valitsuses (1992–1994). 

Ta on olnud ka Veneetsia komisjoni liige, ÜRO ekspert ja Euroopa Nõukogu sõltumatu kohaliku omavalitsuse rühma asepresident. Ta on sadade teaduslike tööde autor riigiõiguse ja poliitilise süsteemi kohta.

Aastatel 2017–2018 oli ta avaliku elu tegelasena vastu albaania keele laiendamise seaduse vastuvõtmisele. VMRO-DPMNE konverentsil Strugas esitati ta erakonna kandidaadiks 2019. aasta presidendivalimistel. Kampaania ajal lubas ta, et võidu korral algatab teise rahvahääletuse ja taastab riigile vana nime. Valimistel kaotas ta Stevo Pendarovskile. 

24. aprillil ja 8. mail 2024 toimunud presidendivalimistel valiti ta Põhja-Makedoonia presidendiks.North Macedonia's Right-Wing Nationalists Win Both Presidential And Parliamentary Polls Radio Free Europe/Radio Liberty, 9. mai 2024. Vaadatud 12. mail 2024North Macedonian Presidency 2024 Round 2 ElectionGuide. Vaadatud 12. mail 2024 Presidendiametisse asus ta 12. mail 2024.Konstantin Testorides: North Macedonia’s new president reignites a spat with Greece at her inauguration ceremony The Associated Press News, 12. mai 2024. Vaadatud 12. mail 2024

 Viited 

Kategooria:Põhja-Makedoonia presidendid
Kategooria:Juristid
Kategooria:Ljubljana ülikooli vilistlased
Kategooria:Sündinud 1953